CELEX: 62008TN0152
Language: lv
Date: 2008-04-21 00:00:00
Title: Lieta T-152/08: Prasība, kas celta 2008. gada 21. aprīlī — Kido Industrial /ITSB — Amberes ( SCORPIONEXO )

21.6.2008   
            
            
               LV
            
            
               Eiropas Savienības Oficiālais Vēstnesis
            
            
               C 158/20
            
         Prasība, kas celta 2008. gada 21. aprīlī — Kido Industrial/ITSB — Amberes (“SCORPIONEXO”)
   (Lieta T-152/08)
   (2008/C 158/34)
   Valoda, kādā sagatavots prasības pieteikums — spāņu
   Lietas dalībnieki
   
      Prasītāja: Kido Industrial Ltd, Seula (Korejas Republika) (pārstāvis — M. Mall, abogado)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Amberes, SA
   
   Prasītājas prasījumi:
   
               —
            
            
               pilnībā atcelt ITSB Apelāciju padomes lēmumu Nr. R 0287/2007-1 un Iebildumu nodaļas lēmumu Nr. B 855 728 un
            
         
               —
            
            
               piespriest sabiedrībai Amberes, SA atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “SCORPIONEXO” (reģistrācijas pieteikums Nr. 3.886.249) attiecībā uz precēm, kas ietilpst 9. un 28. klasē
   
      Iebildumu procesā pretstatītās preču zīmes vai apzīmējuma īpašnieks: Amberes, SA
   
   
      Pretstatītā preču zīme vai apzīmējums: Spānijas grafiskas (Nr. 339.142, Nr. 499.599, Nr. 499.600 un Nr. 339.140) un starptautiskas preču zīmes (Nr. 206.436 un Nr. 206.437), kas ietver skorpiona attēlu un norādi “ESCORPION”, attiecībā uz precēm, kas ietilpst attiecīgi 6., 8., 12., 16., 20., 21. un 28. klasē un 22., 24., 25. un 26. klasē. Spānijas vārdiska preču zīme “ESCORPION” (Nr. 555.764) attiecībā uz precēm, kas ietilpst 25. klasē. Kopienas vārdiska preču zīme “ESCORPION” (Nr. 778.217) attiecībā uz precēm, kas ietilpst 22., 24., 25. un 26. klasē.
   
      Iebildumu nodaļas lēmums: Iebildumu nodaļa, kas pamatojas vienīgi uz agrāku Spānijas grafisku preču zīmi Nr. 339.142, apmierināja iebildumus attiecībā uz precēm, kas ietilpst 9. un 28. klasē, un pilnībā noraidīja reģistrācijas pieteikumu attiecībā uz šīm precēm
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas (EK) Nr. 40/94 par Kopienas preču zīmi 8. panta 1. punkta b) apakšpunkta nepareiza piemērošana